b'\n_START_ARTICLE_\nFairchild Aircraft\n_START_PARAGRAPH_\nFairchild je bil ameri\xc5\xa1ki na\xc4\x8drtovalec in izdelovalec letal. Dru\xc5\xbebo je ustanovil Sherman Fairchild leta 1924 kot Fairchild Aviation Corporation s sede\xc5\xbeem v Farmingdale, New York. Dru\xc5\xbeba je izdelala prvo ameri\xc5\xa1ko letalo s povsem zaprto pilotsko kabino in hidravli\xc4\x8dnim pristajalnim podvozjem - Fairchild FC-1. Fairchild Aircraft Ltd. je bila kanadska podru\xc5\xbenica, ki je izdelovala letala v letih 1920\xe2\x88\x921950. Motorna podru\xc5\xbenica Fairchild Engine je bila ustanovljena po prevzemu Caminez Engine Company leta 1925. Leta 1929 je Sherman Fairchild kupil ve\xc4\x8dino delnic podjetja Kreider-Reisner Aircraft Company. Fairchild se je preselil v Hagerstown leta 1931._NEWLINE_Fairchild je bil poleg izdelovanja letal, pionir na podro\xc4\x8dju fotografiranja iz zraka. Izdelal je posebno letalo za ta namen Fairchild FC-2. Fotoaparati tistega \xc4\x8dasa so bili te\xc5\xbeki in so zahtevali mirno letenje. Leta 1935 je ameri\xc5\xa1ka vlada najela Fairchilda za geografske raziskave ZDA..\n_START_SECTION_\nDruga svetovna vonja\n_START_PARAGRAPH_\nMed drugo svetovno vojno je Fairchild izdeloval trena\xc5\xbeerje PT-19/PT-23/PT-26 (Cornell) in AT-21, C-82 Packet tovorna letala. AT-21 Gunner-ja, dvomotornega trena\xc5\xbeerja je izdeloval v Burlingtonu, Severna Karolina. Izdelali so tudi veliko letal Type 24 (C-61) za vojsko.'